# Bosniakit

### Wikipedia

Bosniakit eli bosnjakit (bosniaksi Bošnjaci) ovat slaavilainen kansa, joka pääasiassa muodostuu Bosnia-Hertsegovinan muslimeista. Bosniakit muodostavat Bosnia-Hertsegovinan väestöstä 48% osuuden. Heitä asuu vähemmistönä myös mm. Serbiassa, Montenegrossa, Kosovossa ja Makedoniassa kuten myös muissa entisen Jugoslavian maissa. Nykyään bosniakkien kieltä kutsutaan bosnian kieleksi.

Länsimaissa bosniakkeja kutsutaan usein Bosnian muslimeiksi, mikä on virheellinen nimitys, sillä kaikki bosniakit eivät ole muslimeja eivätkä kaikki Balkanin muslimit bosniakkeja. Bosnia-Hertsegovinan muslimit ovat turkkilaisvallan aikoina islamin uskoon kääntyneitä slaaveja. Suurin osa (noin 90%) bosniakeista on yhä islaminuskoisia, mutta uskonto ei heille ole kovinkaan määräävässä asemassa. Bosniakkien kansallistunne ei ole koskaan ollut yhtä voimakas kuin alueen serbien tai kroaattien. Muslimieliitti on liittoutunut joskus serbien, joskus kroaattien kanssa. Toisessa maailmansodassa bosniakit olivat monesti Saksan puolella. Titon Jugoslavia voimisti muslimien asemaa, mikä herätti serbeissä vastustusta.

1990-luvun alkupuolella Bosnia-Hertsegovinan muslimit joutuivat Bosnian sodassa ankaran vainon kohteeksi. Heitä surmattiin joukoittain. Jugoslavian aikoina bosniakkien ja muiden muslimikansojen kansallisuudesta käytetty nimitys oli muslimi.

Haettu osoitteesta http://fi.wikipedia.org../../../b/o/s/Bosniakit.html

Luokat: Slaavit | Bosnia ja Hertsegovinan etniset ryhmät | Montenegron etniset ryhmät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bosanski
- Български
- Česky
- Deutsch
- English
- Español
- Français
- Hrvatski
- Italiano
- Lietuvių
- Македонски
- Nederlands
- 日本語
- Norsk (bokmål)
- Polski
- Português
- Русский
- Српски / Srpski
- Srpskohrvatski / Српскохрватски
- Svenska
- Türkçe